Diari Oficial de la Generalitat Valenciana


Sumari del DOGV 5552, del 10-07-2007 (2007/8946)

RESOLUCIÓ de 3 de juliol de 2007, de la direcció general d'Ensenyament, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense ànim de lucre que mantenen centres autoritzats d'ensenyaments musicals de grau elemental i/o mitjà durant l'exercici 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8946


Data del document
:   03-07-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * administració local
    * suport econòmic
    * societat sense fins de lucre
    * música
    * educació artística
    * ajuda pública

RESOLUCIÓ de 3 de juliol de 2007, de la direcció general d'Ensenyament, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense ànim de lucre que mantenen centres autoritzats d'ensenyaments musicals de grau elemental i/o mitjà durant l'exercici 2007. [2007/8946]
Per Orde de 14 de desembre de 2006, de la conselleria de Cultura, Educació i Esport, van ser convocades ajudes econòmiques per a les corporacions locals que mantenen conservatoris de música de Grau Elemental i/o Mitjà i per a les entitats sense ànim de lucre que mantenen centres autoritzats d'ensenyaments musicals de Grau Elemental i/o Mitjà durant l'exercici 2007 (DOCV núm. 5.419, de 2 de gener de 2007).
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com a preceptiva en la base quarta de l'annex I de la citada orde, després que les direccions territorials de Cultura, Educació i Deporte han tramitat els expedients i que la Inspecció Educativa ha emés els informes corresponents.
Vista la proposta de concessió de les ajudes que eleva la comissió avaluadora creada a este efecte, en compliment del que preceptua la base sexta de la citada orde de convocatòria.
Conformement a la disposició final primera i la base octava de l'Orde de 14 de desembre de 2006, així com el contingut del Decret 115/2003, del Govern Valencià, pel qual s'aprova el Reglament Orgànic i Funcional de la conselleria de Cultura, Educació i Esport, la Direcció General d'Ensenyament, per delegació del conseller de Cultura, Educació i Esport, resol:
Primer
Aprovar la concessió de subvencions als conservatoris de música i centres autoritzats d'ensenyaments musicals de Grau Elemental, dependents, respectivament, de corporacions locals i d'entitats sense ànim de lucre, amb els imports indicats en l'annex I.
Segon
Aprovar la concessió de subvencions als conservatoris de música i centres autoritzats d'ensenyaments musicals de Grau Mitjà, dependents, respectivament, de corporacions locals i d'entitats sense ànim de lucre, amb els imports indicats en l'annex II.
Tercer
Denegar les sol·licituds de subvenció als centres autoritzats d'ensenyaments musicals dependents de entitats sense ànim de lucre, assenyalats en l'annex III, pels motius que s'hi indiquen.
Quart
El pagament de les ajudes es realitzarà segons el que establix la base deu de l'Orde de 14 de desembre de 2006.
Quint
Els beneficiaris podran presentar la justificació de la subvenció fins al 15 de setembre de 2007, segons el que preveu la base onze de l'Orde de 14 de desembre de 2006.En cas que no es presente la justificació en el termini indicat, el beneficiari perdrà el dret a la subvenció en compliment del que disposa l'apartat 4 de la base once de l'Orde de 14 de desembre de 2006.
Sext
El pagament d'estes subvencions als conservatoris de música i centres autoritzats de Grau Elemental i Mitjà es farà a càrrec de la dotació pressupostària de la línia de subvenció T2463000 en el Capítol IV de la secció, servici, centre gestor i programa 75.84.08.000.56 d'Ensenyança Secundària i de Règim Especial del Pressupost de la Generalitat Valenciana per a l'exercici 2007, segons el que preveu l'article únic de l'Orde de 27 de febrer de 2007, de la conselleria de Cultura, Educació i Esport, per la qual es publiquen la línia pressupostària i l'import global màxim destinat a la concessió de les ajudes (DOCV 5.469, de 1 de març de 2007).
Contra la present resolució, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació. Tot això, de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
Així mateix, les persones privades podran interposar el recurs potestatiu de reposició davant el conseller d'Educació en el termini d'un mes comptador des de l'endemà de la publicació, segons el que establixen els articles 107, 116 i 117 de lá Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 3 de juliol de 2007.- El director general d'Ensenyament: Josep Vicent Felip Monlleó.